**Gazdasági összefoglaló, közbeszerzési összesítő (2018.01.15.-2018.01.21.)**

**Fizetésképtelenné nyilvánította a Kolozs megyei törvényszék a Clujana cipőgyárat azt követően, hogy több mint 13 millió lejes (2,85 millió eurós) adósságot halmozott fel.** A gyár adóssága az államkasszába való hozzájárulásból, adókból, valamint a nyugdíjalaphoz és az egészségbiztosítóhoz befizetendő járulékokból halmozódott fel. A fizetésképtelenné nyilvánítás ellenére a gyárban tovább folytatódik a gyártás, mivel az érvényes szerződéseknek eleget kell tennie a vállalatnak. A Kolozs Megyei Szaktörvényszék felszámoló-biztos céget is kinevezett, amely előbb jelentést készít a gyár helyzetéről, majd annak megfelelően döntenek a vállalat átszervezéséről vagy a csődeljárás elindításáról.

<http://szabadsag.ro/-/fizeteskeptelenne-nyilvanitottak-a-clujana-cipogyarat>

**Állnak a munkálatok az észak-erdélyi autópálya Bihar megyei, Bors és Berettyószéplak közötti szakaszán. A** tender eredményhirdetése hónapok óta késik, eredetileg 2017. november 23-a volt a versenytárgyalás határideje, de azóta sem hirdették ki a kivitelezéssel megbízott vállalatot. Amint a tavalyi esztendőben, az idei költségvetésben is ötszázmillió lej körüli összeg lett elkülönítve a munkálatok folytatására. Az autópályaszakasz kivitelezéséhez szükséges **tervek készen vannak, és a munkálatok 52 százalékát már korábban egy másik kivitelező elvégezte. Szakértők szerint megfelelő hozzáállással a mintegy 65 kilométeres sztrádaszakasz két éven belül befejezhető lenne.**

<http://www.maszol.ro/index.php/gazdasag/91042-terv-is-van-penz-is-van-megsem-epul-az-autopalya-bihar-megyeben>

**A Temesvári Nemzetközi Repülőtéren 2017-ben 40%-kal nőtt az utasforgalom, 25%-kal a járatok száma, valamint 18%-kal a teherforgalom 2016-hoz képest.** A temesvári utasok mintegy 25%-a a belföldi járatokra (Bukarest, Kolozsvár, Jászvásár és Konstanca) váltott jegyet. A törökországi, a görögországi, a spanyol és a román tengerpartra közel 42 000 utas repült a temesvári vakációs járatokkal. A legtöbb utas Bukarestbe (357 614), Londonba (233 144), Münchenbe (212 879), Milánóba (165 244) és Brüsszelbe (76 712) repült Temesvárról. A légikikötő bevételei 30%-kal nőttek, 40,7 millió lejről (2016) mintegy 53 millió lejre, ebből 11,8 millió lej a bruttó nyereség (109%-kal több mint 2016-ban). A repülőtér igazgatója, Daniel Idolu szerint 2018-ban akár a 2 milliós utasforgalmat is elérhetik és a minőségi szolgáltatások biztosítása érdekében 200%-kal növelni fogják a külföldi érkező terminál és 150%-kal az induló terminál befogadóképességét.

http://www.nyugatijelen.com/jelenido/repuloteri\_merleg\_pozitiv\_eredmenyekkel\_zartak\_a\_tavalyi\_evet.php

**A Nagyváradi Polgármesteri Hivatal két, európai uniós vissza nem térítendő támogatást nyert el összesen 15,6 millió euró értékben a Megyei Sürgősségi Kórház, valamint a „Dr. Gavril Curteanu” Városi Kórház korszerűsítésére.** A támogatásból, amelyet a 2014-2020-as Regionális Operatív Program (POR) keretében nyert az önkormányzat, a két intézmény energiahatékonyságának növelését tervezik megoldani. A városi kórház fejlesztésére várhatóan 7,95 millió eurót, míg a Megyei Sürgősségi Kórház részére 7,66 milliót szánnak. A Megyei Sürgősségi Kórház esetében hőszivattyúk beszerzésére, míg a városi kórház esetében kombinált fűtési rendszer (hőszivattyúk + geotermális energia) kiépítésére lesz szükség. A rendszerek tervezésére a következő két hónapban kerül sor, amelyet követően kiírják a versenytárgyalást és várhatóan 2 éven belül, azaz 2020 első felére zárul le a két épület korszerűsítése.

<http://www.zf.ro/eveniment/spitalul-judetean-si-spitalul-municipal-din-oradea-vor-fi-reabilitate-cu-fonduri-europene-de-15-6-mil-euro-16928682>

**A konzuli kerületre vonatkozó közbeszerzési összesítő** **(forrás** [**www.e-licitatie.ro**](http://www.e-licitatie.ro)**)**

|  |  |  |  |  |  |  |
| --- | --- | --- | --- | --- | --- | --- |
| **Ágazat** | | | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **BERENDEZÉSEK** | **mezőgazdasági gépek közbeszerzése** | **Traktorok beszerzése** (Temes megye) | | 2018.02.26. | 204.023,55 | **Universitatea de Stiinte Agricole si Medicina Veterinara a Banatului "Regele Mihai I al Romaniei Timisoara,** Cím: Calea Aradului 119, Timisoara, Cod postal: 300645, Romania, Tel. +40 726122606, Email: nikyr@yahoo.com, Fax: +40 256277174, www.usab-tm.ro, Kapcsolattartó személy: Radulov Sorin |
| **EGÉSZSÉGÜGY** | **egészségügyi készletek közbeszerzése** | **Endovaszkuláris beavatkozásokhoz szükséges fogyóeszközök beszerzése** (Temes megye) | | 2018.02.19. | 1.788.286,73 | **Spital Clinic Judetean de Urgenta "Pius Brinzeu" Timisoara**,  Cím: Bld. Liviu Rebreanu, nr. 156, Timisoara, Cod postal: 300736, Romania, Tel. +40 356433114, Email: aprovizionare@hosptm.ro, Fax: +40 356433114, Kapcsolattartó személy: Ion Petre |
|  | **egészségügyi készletek közbeszerzése** | **Laboratóriumi eszközök beszerzése** (Kolozs megye) | | 2018.02.19. | 2.243.401,87 | **Institutul Oncologic Prof. Dr. I. Chiricuta Cluj-Napoca**, Cím: Str. Republicii nr. 34-36, Cluj-Napoca, Cod postal: 400015, Romania, Tel. +40 264590056, Email: achizitii@iocn.ro, dannyella\_pop@yahoo.com, Fax: +40 264590056, www.iocn.ro, Kapcsolattartó személy: Marcela Muresan |
|  | **egészségügyi készletek közbeszerzése** | **Fülcsiga-implantátumok beszerzése** (Kolozs megye) | | 2018.02.21. | 991.659,55 | **Spital Clinic Judetean de Urgenta Cluj**, Cím: Str. Clinicilor Nr. 3-5, Cluj-Napoca, Cod postal: 400006, Romania, Tel. +40 264592771/1559 , Email: achizitiiscjucj@yahoo.com, Fax: +40 264595271, Kapcsolattartó személy: Paul Risnita |
|  | **egészségügyi készletek közbeszerzése** | **Orvosi fogyóeszközök** (Szatmár megye) | | 2018.02.22. | 10.136.288,76 | **Spitalul Judetean Satu Mare**, Cím: PRAHOVEI NR. 1, Satu Mare, Cod postal: 440192, Romania, Tel. +40 261727259, Email: achizitii@sjusm.ro, Fax: +40 261727259, www.sjusm.ro, Kapcsolattartó személy: Gavrilas Teodor |
|  | **egészségügyi készletek közbeszerzése** | **Szondák beszerzése** (Bihar megye) | | 2018.02.28. | 571.803,24 | **SPITAL CLINIC JUDETEAN DE URGENTA ORADEA**, Cím: STR. REPUBLICII NR. 37, Oradea, Cod postal: 410159, Romania, Tel. +40 259434406, Email: scjo.achizitii@yahoo.com, Fax: +40 259417169, Kapcsolattartó személy: Bogdan Nicolae Iurcov |
|  | **egészségügyi készletek közbeszerzése** | **Sebészeti kesztyűk beszerzése** (Bihar megye) | | 2018.02.27. | 1.330.594,34 | **Spital Clinic Judetean de Urgenta Oradea**, Cím: Str. Republicii Nr. 37, Oradea, Cod postal: 410159, Romania, Tel. +40 259434406, Email: scjo.achizitii@yahoo.com, Fax: +40 259417169, Kapcsolattartó személy: Bogdan Nicolae Iurcov |
|  | **gyógyszerek közbeszerzése** | **Különféle gyógyszerek beszerzése** (Temes megye) | | 2018.02.19. | 14.278.897,16 | **Spital Clinic Judetean de Urgenta "Pius Brinzeu" Timisoara**,  Cím: Bld. Liviu Rebreanu, nr. 156, Timisoara, Cod postal: 300736, Romania, Tel. +40 356433114, Email: aprovizionare@hosptm.ro, Fax: +40 356433114, Kapcsolattartó személy: Ion Petre |
|  | **gyógyszerek közbeszerzése** | **Vérvizsgálati reagensek beszerzése** | | 2018.02.22. | 327.544,93 | **SPITALUL CLINIC DE BOLI INFECTIOASE SI PNEUMOFTIZIOLOGIE DR VICTOR BABES TIMISOARA**, Cím: STR GHEORGHE ADAM, NR 13, Timisoara, Cod postal: 300310, Romania, Tel. +40 751145434, Tel. +40 751145434, Email: achizitii\_vbabes@yahoo.com, Fax: +40 256207735, Kapcsolattartó személy: Iacobescu Florin |
|  | **gyógyszerek közbeszerzése** | **Laboratóriumi reagensek beszerzése** (Kolozs megye) | | 2018.02.27. | 664.104,55 | **Spitalul Clinic de Urgenta pentru Copii Cluj-Napoca**, Cím: str. Motilor, nr. 68, Cluj-Napoca, Cod postal: 400370, Romania, Tel. +40 264593518, Email: achizitii@spitcocluj.ro, Fax: +40 264593518, www.spitcocluj.ro |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** | | | | | | | |